
I. DISPOZIȚII GENERALE:
1) Prezentul Regulament stabileşte sarcinile de bază, drepturile, obligaţiunile, modalitatea de organizare al prestatorului privat de servicii medicale şi este elaborat în temeiul articolului 4 alineatul (5) al Legii ocrotirii sănătăţii nr. 411-XIII din 28 martie 1995 și Regulamentului privind organizarea şi funcţionarea Ministerului Sănătăţii, Muncii şi Protecţiei Sociale, aprobat prin Hotărîrea Guvernului nr. 694 din 30 august 2017.
2) Prestatorul privat de servicii medicale A.O. ”CENTRUL DE SĂNĂTATE ȘI MEDICINĂ PREVENTIVĂ” este persoană juridică şi activează sub orice formă juridică de organizare, prevăzută de legislaţia Republicii Moldova.
3) În activitatea sa Prestatorul privat de servicii medicale se călăuzeşte de Legea ocrotirii sănătăţii nr. 411-XIII din 28 martie 1995, Legea nr. 845-XII din 3 ianuarie 1992 cu privire la antreprenoriat şi întreprinderi, alte acte legislative şi normative ale Republicii Moldova, ordinele şi dispoziţiile Ministerului Sănătăţii, Muncii şi Protecţiei Sociale şi prezentul Regulament.
4) Genul concret de activitate: Prestarea activităților de întreținere corporală: proceduri cu apă (SPA, băi termale, împachetări cu plante, aplicații cu alge și nămol etc.), saună, băi cu abur, masaj non-medical (de relaxare, înviorare). Servicii de prelevare a probelor biologice în vederea diagnosticului de laborator. Servicii de reabilitare medicală si medicină fizică.
5) Prestatorul privat de servicii medicale poartă răspundere pentru încălcarea drepturilor pacientului, conform legislaţiei.

II. SARCINILE DE BAZĂ ALE PRESTATORULUI PRIVAT
DE SERVICII MEDICALE:
6. Sarcinile de bază ale Prestatorului privat de servicii medicale sunt:
1) promovarea politicii de sănătate;
2) organizarea şi prestarea asistenţei medicale de înaltă calitate;
3) organizarea activităţii domeniilor licenţiate în conformitate cu prevederile actelor normative ale Ministerului Sănătăţii, Muncii şi Protecţiei Sociale.

III. DREPTURILE PRESTATORULUI PRIVAT
DE SERVICII MEDICALE:
7. Prestatorul privat de servicii medicale este în drept:
1) să instituie filiale, dacă acest drept este prevăzut în actele de fondare ale acestuia;
2) să încheie contracte de prestare a serviciilor medicale cu alţi prestatori privaţi de servicii medicale;
3) să încheie contracte de Parteneriat Public Privat cu instituţii medico-sanitare publice, conform domeniilor prioritare identificate;


4) să desfăşoare activitatea în spaţiile ce le aparţin cu drept de proprietate privată sau în alte spaţii luate în locaţiune, inclusiv ale instituţiilor medico-sanitare publice, cu gen de activitate în domeniul ocrotirii sănătăţii, care corespund cerinţelor actelor legislative şi normative în vigoare privind parteneriatul public-privat;
5) să desfăşoare activitatea medicală în baza Regulamentului de organizare şi funcţionare, certificat de acreditare, autorizaţie sanitară, conform legislaţiei în vigoare
6) alte drepturi necesare pentru realizarea sarcinilor sale de bază, conform actelor normative şi legislative.

IV. OBLIGAȚIUNILE PRESTATORULUI PRIVAT
DE SERVICII MEDICALE:
8. Prestatorul privat de servicii medicale este obligat:
1) să desfăşoare genul de activitate, în conformitate cu prevederile Legii nr. 1070-XIV din 22 iunie 2000 privind aprobarea Nomenclatorului specialităţilor pentru pregătirea cadrelor în instituţiile de învățămînt superior şi mediu de specialitate;
2) să asigure aprobarea de către Ministerul Sănătăţii, Muncii şi Protecţiei Sociale a Regulamentului de organizare şi funcţionare a Prestatorului privat de servicii medicale;
3) să respecte prevederile actelor legislative şi normative, ordinelor şi dispoziţiilor Ministerului Sănătăţii, Muncii şi Protecţiei Sociale ce ţin de activitatea medicală şi farmaceutică, şi să dispună de acestea în sediul său;
4) să acorde asistenţa medicală urgentă în mod gratuit în cazul urgenţelor medicale;
5) să dispună şi să implementeze Protocoalele Clinice Naţionale, Standardele de tratament, aprobate prin actele normative în vigoare, conform genului de activitate desfăşurat;
6) să prezinte rapoarte la Agenţia Naţională pentru Sănătate Publică conform formularelor de evidenţă statistică medicală, aprobate prin actele normative în vigoare;
7) să asigure acreditarea Prestatorului privat de servicii de sănătate, în termenele stabilite de actele normative în vigoare;
8) să implementeze tehnologiile moderne de diagnostic şi tratament;
9) să organizeze educaţia medicală continuă a lucrătorilor medicali conform cerinţelor în vigoare;
10) să participe la şedinţele consiliilor medicale teritoriale;
11) să asigure succesivitatea conlucrării cu instituţiile medico-sanitare publice în organizarea măsurilor de profilaxie, diagnostic şi tratament acordat pacienţilor.


V. ORGANIZAREA ACTIVITĂȚII PRESTATORULUI PRIVAT
DE SERVICII MEDICALE:
9. Prestatorul privat de servicii medicale este condus de director, numit în funcţie în conformitate cu actele normative şi legislative în vigoare.
10. Directorul Prestatorului privat de servicii medicale are următoarele atribuţii:
1) reprezintă interesele prestatorului fără procură, în relaţiile cu persoane terţe;
2) elaborează strategia de dezvoltare şi planurile anuale de activitate ale prestatorului;
3) asigură executarea actelor legislative şi normative în vigoare;
4) emite ordine şi dispoziţii, în limita competenţei, obligatorii pentru toţi salariaţii săi;
5) aprobă organigrama şi statele de personal;
6) încheie, modifică, suspendă, încetează contracte individuale de muncă cu angajaţii săi, cu respectarea procedurilor stabilite de Codul Muncii;
7) poartă răspundere pentru asigurarea financiară şi tehnico-materială a Prestatorului privat de servicii de sănătate, pentru organizarea de asistenţă medicală şi pentru calitatea ei, conform legislaţiei în vigoare;
8) semnează contracte, eliberează procuri, deschide conturi în bănci, gestionează mijloacele financiare ale Prestatorului privat de servicii medicale;
9) poartă răspundere disciplinară, administrativă şi penală pentru încălcarea prevederilor actelor legislative şi normative în procesul gestionării activităţii Prestatorului privat de medicale.

VI. DISPOZIȚII FINALE:
11. Reorganizarea şi lichidarea Prestatorului privat de servicii medicale se efectuează în conformitate cu legislaţia în domeniu.
